Video: Wat jy nié van Juanita geweet het nieJuanita du Plessis (Foto: Facebook) In haar 20 jaar in die musiekbedryf is daar weinig wat aanhangers nié reeds van die sangeres Juanita du Plessis weet nie. Nou deel die sangeres in ŉ onderhoud met Maroela Media dié brokkies wat selfs diegene wat al 5 000 keer haar konserte bygewoon het, nié weet nie. Juanita vertel sy vier dié jaar twee dekades in die musiekbedryf met ŉ splinternuwe album vol treffers, 20 jaar: Treffers van 2008 – 2018. Die album bevat drie nuwe snitte waaronder “Dankie vir jou liefde” en “Gaan groot”. In ŉ prettige video-onderhoud verklap die sangeres heelwat dinge wat aanhangers nié van haar weet nie: Wat maak haar bang? Waarvoor lag sy uit haar maag? En wat is daardie een gróót flater op die verhoog wat haar áltyd sal bybly? Hou Maroela Media dop vir ŉ volledige ateljee-onderhoud met dié sangeres waarin sy meer vertel oor haar beginjare as jong sangeres in Namibië, die uitdagings wat sy vroeg in haar loopbaan beleef het en die pad wat sy gestap het van ŉ sangeres wat nét vir haar drie kinders gesing het tot Suid-Afrika se topverkoper van alle tye.